== Historie ==
Badeanstalten Spanien er tegnet af stadsarkitekt [[Frederik M. Draiby]] og åbnede for første gang dørene for borgerne den 15. september 1933. Teknologisk set blev det beskrevet som Europas bedste anlæg<ref>[http://www.svommebad.dk/module/articles/art/465/%C3%85rhus%3A+80+%C3%A5r+forud+for+tiden+.../5 Aarhus: 80 år forud for tiden...] {{Webarchive|url=https://web.archive.org/web/20140413045559/http://www.svommebad.dk/module/articles/art/465/%C3%85rhus%3A+80+%C3%A5r+forud+for+tiden+.../5 |date=13. april 2014 }} Dansk svømmebadsteknisk Forening</ref> og faciliteterne var dengang en del mere mangfoldige, end vi kender det i dag og omfattede ikke kun et [[svømmebassin]] på 25x12 meter, men også afdelinger for brusebade, karbade, dampbade, tørluftbade og solbade, hivlerum og massagerum med mere. Svømmehallen havde i alt 6 vipper, med 2 vipper på 1 m, 1 på 3 m, 2 på 5 m og 1 på 7 m. Tårnfløjen blev oprindeligt bygget til at huse bl.a. havvandstanke til datidens havvands-bassiner. Systemet anvendes ikke i dag, men de store tanke kan stadig findes øverst i tårnet. Bygningen har altid huset private erhverv. Oprindeligt var der [[konditori]] blandt de mere krops- og sundhedsorienterede som feks. frisør, massør, osv.. Der var desuden lejlighed til bademester og familie. Mange af faciliteterne blev over årene lukket ned - inklusiv de to øverste etager - af forskellige årsager og erhvervene skiftede også.
Samfund Historie Bygninger,_konstruktioner_og_anlæg Sport Vand Foreninger Organisationer